JohanHeinsen/ENO huggingface dataset:
Ribe Stifts Adresseaviser, 1848-06-27
J dette Foretagende vil det, naarsomhelst det ønsker det, blive understøttet af Frankrig, ja selv af Jtalien, der snart vil indtage en høi Rang iblandt Fastlands Nationerne. Naar disse tre Nationer i Fælledsskab have aftalt et eller andet stort Skridt til Fordel for Slaverne, da skulde det være vanskeligt, at dette Skridt ikke blev udført, og Slaverne befriede for Faren af en russisk Panslavisme. Under disse Forhold, der ikke meere ere tilkommende, men allerede ere nærværende, skylder Tydskland os Alle saasnart som muligt at gjøre en venskabelig Ende paa Striden med Danmark. Tydskland kan ikke ville erobre Slesvig. At erobre er ikke vor Tids Sag. De to store konservative Stater, England og Rusland, ere de eneste, der have et erobret Land under deres Fødder, som de undertrykke og ødelægge efter Godtbefindende. Rusland har sit Jrland, England sit Polen. Lykkeligviis er Tydskland undsluppen fra denne Fortidens Politik for at træde ind i Nutidens; Misforstaaelserne ville sprede sig, og sikkerlig, dets Nabo-Nationer ville finde Fred og Hjælp hos det, og ikke Ulykke og Fjendskab"Times" indeholder atter en Artikel angaaende vore Anliggender, hvori Bladet gjentager, at de tydske Magter have begaaet saavel en stor Feil som en stor Uretfærdighed ved at give efter for det slesvigholsteinske Parties Krigsraab. Bladet erklærer, at Wrangels Tilbagetog fra Jylland var ingen Følge af Palmerstons Mæglingsforslag, men af det russiske Hofs peremtoriske Erklæring, understøttet af en ligesaa afgjørende Note fra den svenske Minister, som gjorde det umuligt for Wrangel at forblive i Jylland og hæve den udskrevne Kontribution uden at udsætte Preussen for en almindelig og øjeblikkelig Krigserklæring. Ved at betragte Europas nærværende Stilling og Danmarks Forbindelser forsikkrer Times, at Fred i dette Øjeblik vil være nødvendigere for Angriberen, end for de Angrebne.
Ribe Stifts Adresseaviser, 1848-06-27
J disse Dage vil udkomme en provisorisk Anordning angaaende Udskrivning af Jkke-Værnepligtige Udskrivningen vil indskrænke sig til 24, 23 og 22. aarigt Mandskab. For Kjøbenhavn anslaaes Udskrivningen til omtrent 400 Mand. (B. T.)
Ribe Stifts Adresseaviser, 1848-06-27
Under 22. Juni er udkommen en Anordning ifølge hvilken 1230 Heste, hvoraf 200 Rideheste, skulle udskrives af Danmark med Undtagelse af Bornholm, imod at Hestenes Værdi, naar derom gjøres Paastand, godtgjøres af Finanserne. Hestene maa ikke være under 10 Kvarter og Ridesteene ikke over 10 Kvarter og 4 Tommer, ikke under 5 og ikke over 9 Aar gamle. Ribe Kjøbstad skal udrede 2 Trækheste, Varde, Ringkjøbing, Holstebro og Lemvig hver 1 Veile 3, Fredericia 4 og Kolding 2 Trækheste. Ribe Amt 7 Ride- og 36 Trækheste, Ringkjøbing Amt 8 Ride- og 40 Trækheste og Veile Amt 8 Ride- og 43 Trækheste. - Hestene maa holdes i Beredskab til at kunne leveres 14 Dage fra Dato.
Ribe Stifts Adresseaviser, 1848-06-27
Under 29. f. M. er der fra Justitsministeriet udgaaet følgende Cirkulærskrivelse til samtlige Amtmænd og Lehnsbesiddere: "J den rigtige Erkjendelse, at de Familier, hvis Forsørgere ere bortkaldte fra deres Hjem for at tjene Staten under nærværende Krig, og som paa Grund heraf behøve Understøttelse, ikke bør betragtes som Almisselemmer, have allerede adskillige Kommuner vedtaget at drage Omsorg for saadanne Familier, uden Hensyn til om de ere forsørgelsesberettigede i Kommunen eller ikke, og uden at bringe Fattiglovgivningens Bestemmelse til Anvendelse imod dem. Saavel paa Grund af denne ForanstaltningsHensigtsmæssighed som for at ikke de Kommuner, der have vedtaget samme, skulle blive brøstholdne, hvilket let kunde skee naar andre Kommuner fulgte den Fremgangsmaade, at hjemsende deslige Familier, forsaavidt de maatte være andetsteds forsørgelsesberettigede, er det særdeles ønskeligt, at lignende Beslutninger kunde blive tagne i alle Landets Kommuner, og jeg skulde derfor tjenstligst anmode Hr. (Tit.) om behageligst dertil at ville opfordre Vedk. i den Dem anbetroede Embedskreds. Jeg nærer det Haab, at Sagen paa denne Maade vil ordne sig ved Kommunernes frivillige Beslutninger, men maa, hvis der nogetsteds skulde mode Vanskeligheder, udbede mig Jndberetning derom meddeelt.
Ribe Stifts Adresseaviser, 1848-06-27
Kongen af Sverrig har udnævnt Prinds Christian af Holsteen-Glücksborg til Ridder af SerapsimerOrdenen. Samtidig med den russiske Minister Grev UngernSternberg afgik den svenske Minister Baron Lagerheim i Onsdags fra Kbhavn til Malmø.
Ribe Stifts Adresseaviser, 1848-06-27
Den russiske Flaade har i disse Dage provianteret sig i Kjøbenhavn. Den Mængde Fødemidler, som til den Hensigt er bleven bragt ud til Dragø, for derfra at afgaae til Flaaden, skal beløbe sig til et enorme Kvantum. (Flp.)
Ribe Stifts Adresseaviser, 1848-06-27
Fra Helsingør berettes af 22. ds.: "J Formiddags er hertil ankommet fra Helsingborg 2 Eskadroner af Kronprindsens Husarregiment, henved 250 Mand; de bleve bragte herover paa samme Maade som ArtilleriTrainet igaar og skulle imorgen afgaae til Roeskilde over Frederiksborg, hvor de ville blive præsenterede for Hs. Maj. Kongen. - Hs. Maj. Kong Oscar er idag ankommen til Helsingborg.
Ribe Stifts Adresseaviser, 1848-06-27
(Af en Skrivelse fra Generalmajor Hedemann.) Navnlig fra Tønder Amt melde sig dagligen mange unge Karle i General v. Hedemanns Hovedkvarteer, for at undgaae den af den saakaldte provisoriske Regering paabudte Udskrivning. De sendes til Exerceerskolerne og skulle inden føje Tid end yderligere godtgjøre, at Troskaben dog endnu ikke er aldeles uddød blandt Sønderjyllands Sønner, men at samme endog findes i Forening med djerv Tapperhed. Paa General Wrangels Ønske er den fangne preussiske Lieutenant Roller du Bassey afsendt til Udvexling med en dansk Officeer af lige Grad, der nærmere bliver at opgive af den kommanderende General.
Ribe Stifts Adresseaviser, 1848-06-27
Hs. Majestæt benaadede Lieutenant du Bassey for hans Afreise med en Audients. Krigsministeren har dernæst af egen Tilskyndelse tilbagesendt 20 i dansk Fangenskab værende, til Underklasserne henhørende Preussere og Forbundstropper og udbedt sig en lignende Føielighed af General Wrangel, som denne naturligviis ikke vil afslaae. Det er overladt General Hedemann at betegne Navnene paa dem, som særligen maatte ønskes udvexlede. Hs. Maj. havde bevilget de ovennævnte Fanger en Tærepenge med paa Reisen, som disse modtoge med glad Overraskelse og bade ved en preussisk Garder der allergnadigsten Majestat unsere geruhrten Dank abzustatten. Ved Afskeden kom de alle og rakte Haanden til Undertegnede og erklærede: "das man sich ser rechtschaffen gegen uns betragen hat. Lieutenanten erklærede det samme paa sine Vegne, og vil tilvisse heller ikke med Grund kunne klage over den havte Behandling. J. Harbou, Adjutant. (B. T.)¬
Ribe Stifts Adresseaviser, 1848-06-27
J B. H. læses et Udtog af Wrangels Jndberetning om Fægtningen med Tanns Frikorps den 67. ds. "Tann forlod Ug den 6. om Aftenen og kjørte med det omtrent 400 Mand stærke Korps mod Haderslev. Ved Vartenberger Kro traf han paa nogle fjendtlige Forposter, og da det lykkedes ham at overfalde og fange et Par Mand af dem, erfarede han, at en fjendtlig Afdeling af fire Eskadroner, 300 Mand Fodfolk og 2 Kanoner ventede (?) ham i en Stilling ved Hopdrup og at Haderslev By var stærkt besat. Tann fortsatte nu Veien til Masdrup, halvt tilvogn, halvt tilfods. En Eskadron, som her angreb ham, nødtes af den stærke og uventede Geværild, fra Jægerne, der alt vare kastede bagved Gjærderne, til skyndsomst at vende om. Nu gik T. tilhøire mod Chausseen, for at angribe Fjenden i Ryggen ved Hopdrup. Ved Kirkeby traf man paa de Danske. Fodfolket holdt kun slet Stand, hvorimod Rytteriet, 2 Esk. Gardebusarer og 1 Esk. friv. Husarer, stred med det største Mod. De kastede sig saavel overden af Vognene dannede Forskandsning som over de bag Gjærderne stillede Skytter, og først efter en yderst varm Fægtning Mand mod Mand maatte de vige for det ugunstige Jordsmon og deres Modstanderes Tapperhed, hvorpaa de samlede sig bagved de 2 Kanoner. Mod disse gik nu Frikorpsets Mandskab og erobrede den ene medens den anden kjørte bort. Rytteriet ilede nu igjen frem, befriede Kanonen og nedred en Deel af Skytterne, men nødtes til at trække sig tilbage for den velrettede Jld fra Reserven bag Gjærderne og stødte ved at ride bort sammen med Munitionsvognenes Heste, der derved kom i Uorden. Friskarerfolkene ilede nu hid og bemægtigede sig 2 Artilleri- og 1 Munitionsvogn, der dog maatte ødelægges. Byttet var 1 Kanon, 2 Munitionsvogne 28 Fanger, deriblandt 2 Officerer. Tann havde 3 Døde; 31 Md. af hans Folk vare saarede, mest ved Sabelhug."J de forskjellige Lazarether i Hertugdømmerne laae den 10. Juni 2,458 Syge og Saarede.
Ribe Stifts Adresseaviser, 1848-06-27
J Hamborg ere i disse Dage tvende meget store Bankvier=Huse gaaede fallit, næmlig Arnemann & Co. og Robinow. Arnemanns Fallit er af særlig Jnteresse for vore Forholde, idet der var deponeret en betydelig Sum (som man vil vide 75,000 Mk. Kour.) for den provisoriske Regering til Udbetaling af Rente i indeværende Termin. (Flyst.)
Ribe Stifts Adresseaviser, 1848-06-27
Ved de mange Byrder og Jndskrænkninger, Altona nu maa finde sig i, ere Jndbyggerne blevne saa kontraprovisoriske, at der – som vi have seet yttret i et Privatbrev fra en paalidelig Haand – kun behøvedes en energisk Mand til at fremkalde en Revolution i dansk Jnteresse. (Kbhpst.)¬
Ribe Stifts Adresseaviser, 1848-06-27
(Af et Brev fra det vestlige Slesvig af 13. ds.)De schleswigholsteinske Tropper begynde at see noget lurvede ud i deres blaae Bays Trøier med en hvid Klud om Armen. De have da gjort en Søexpedition her i Egnen, men ere ogsaa derfra komne slukerede hjem. Den gjaldt Fohr, hvor de vilde tage Krydsbaadene, som ligge der, 4 i Tallet. Omtrent 80 Jnfanterister bestege 2 Pramme og en Jagt; en Læge, Hansen fra Høyer, fulgte med som Skibslæge. Baadenes aarvaagne Besætning var imidlertid paa sin Post, men vovede desværre ikke at angribe, af Frygt for, at Prammene kunde være forsynede med svært Skyts. Efterat have ligget og seet paa hinanden en Timestid, begave Tydskerne sig ruhmbedeckte hjem. L. F. Av. bemærker, at alle de Fortællinger man har havt om 10, 15, ja 50,000 Russer, der skulle svømme om i Østersøen, er lutter Fabel. Der er nok en russisk Eskadre, men den skal ikke have andre Tropper ombord, end den sædvanlige Besætning af Marinesoldater.
Ribe Stifts Adresseaviser, 1848-06-27
J Veile Av. skrives fra Kolding af 21ds. Jaftes ankom hertil 1ste Bataillon af Reserverne, 730 Md. stærk. Foruden en stor Mængde Frivillige, skal der, efter hvad jeg har hørt, befinde sig 7 Officeers-Aspiranter ved hvert Kompagnie, forstørstedelen Studenter. Ved Bataillonen er Gouvernøren for de guineiske Besiddelser, forhenværende Kapitain i Studenterkorpset, Carstensen, Kompagnichef. Hans Broder, Agent Georg Carstensen, der har indrettet Kbhavns Tivoli, er Lieutenant ved samme Bataillon, Passagen sydpaa fra Haderslev er nu spærret. Mod Provst Fasting paa Samsø og Thun, der tillige er Sognepræst for Besser og Onsberg Menigheder, reiser en Jndsender i Almuevennen en haard Beskyldning, som vi haabe Provsten vil rense sig for. Det hedder næmlig i det nævnte Blad: At der i vort kjære Danmark gives mange, især Aristokrater og Bureaukrater, der see skjevt til den Udvikling af vore Forhold, som vor folkekjære Konge- og hans nye Ministre alt har begyndt, er noget, som vistnok flere have havt Leilighed til at erfare. Jndsenderen af disse Linier troer imidlertid ikke, at nogen endnu har viist en saa tydelig og aabenbar Vedhængen ved Høiforræderne som Hr. Fasting, Provst for Samso og Thun, Sognepræst for Besser og Onsberg Menigheder. For at sætte Læseren istand til selv at dømme herom, vil jeg anføre Mandens egne Ord, fremsatte paa 2 forskjellige Steder. 4) J Kirkebønnen efter Prædiken: "Gud velsigne og holde sin Haand over denne Kirkes Patron og hans høje Familie. 2) J et Sogneforstanderskabs Møde i Tafteberg Skole. Hertugen af Augustenborg er det bedste Menneske, som der er Liv og Blod i han behandler de danske Krigsfanger anderledes smukt og godt, end de tydske behandles hos os. Skylden til denne usalige Krig, hvorved Landet ruineres, er ikke Hertugens, men de nye Ministres." Disse ere Hr. Provstens beviisligge Ord.
Ribe Stifts Adresseaviser, 1848-06-27
J Torsdags sluttedes den jydske Stænderforsamling efter at have tilendebragt Forhandlingen af de to forelagte Lovudkast om Valgloven til Rigsdagen samt Kreditbeviserne og Krigsskatten.
Ribe Stifts Adresseaviser, 1848-06-27
Udnævnelser. Hs. Majest. har allern, beskikket; Kand. theol. J. Seidelin til Sognepræst for Hvidberg, Orum og Lodberg Menigheder i Aalborg Stift; Sognepræst for Veggerslev og Villersøe Menigheder i Aarhuus Stift, A. D. Møller, til Sognepræst for Stive og Resen Myder i Viborg Stift, Kand. theol. D. F. Bøggild til Kapellan pro persona hos Sognepræsten for Als Menighed i Viborg, Stift, Kand. theol. R. W. Assens til Adjunkt ved Sorø lærde Skole og Opdragelsesanstalt. (B. T.)
Ribe Stifts Adresseaviser, 1848-06-27
Bekjendtgjørelser. Generalforsamling i Maadeholdsforeningen Søndagen d. 2. Juli Kl. 4 Eftermiddag paa sædvanligt Sted. Trykt i Ribe hos Chr. sal. Hyphoff.
Ribe Stifts Adresseaviser, 1848-06-27
En stille og sædelig Pige, der syer godt og forstaaer Skræddersyning, og som kan tage Deel i den indre Huusgierning, kan til Mikkelsdag erholde en god Tjeneste. Reflecterende ville indlevere paa Adressekomptoiret Billetter mrkt. A., med Angivelse af Navn og Opholdsted.
Ribe Stifts Adresseaviser, 1848-06-27
Dersom Nogen heri Byen eller dens ikke altfor fjerne Omegn skulde vide eller kunne paavise, hvor der maatte findes Lag af fiint, helst lidt leerblandet Sand, bedes Prover heraf foreviist undertegnede Medintrepreneurer i det hersteds med det allerførste i Virksomhed trædende Jernstøberi, til hvis Brug et ikke saa lidet Qvantum, af saadan Beskaffenhed, at det findes tjenligt til Formand kan forventes afsat. Ved samme Leilighed undlade vi ikke at bekjendtgjøre, at gamle Kakkelovne kjøbes eller modtages til Omstøbning, og at overalt al Slags gammelt JernStobegods kjøbes til de efter Tingenes Beskaffenhed høieste Priser. Ribe den 26. Juni 1848. Axelsen, Bjelke, Jernstøbere.
Ribe Stifts Adresseaviser, 1848-06-27
Løverdagen den 1. Juli næstkommende, Eftermiddag Kl. 2, bliver, efter Vedkommendes Reqvisition, paa Raadstuen afholdt offentlig Licitation over Leverancen af 100,000 Stkr. strøgne Klyne til Hospitalet, samt 50,000 Stkr. Do. Do. og 2,500 Ringle gravede Do. til Amtsygehuset. Lysthavende indbydes! Ribe Byfogedcontoir, d. 27. Juni 1848. Stricker.
Ribe Stifts Adresseaviser, 1848-06-27
J Henhold til Proclama af S. dennes, tinglæst inden Veile Byetingsret samme Dag og som snarest mueligt vil blive læst inden den Kongelige Landsoverret i Viborg, indkaldes herved med 12 Ugers Varsel. Alle og Enhver, der maatte have nogen Fordring paa min afdøde Mand Kammerherre Stiftamtmand Ridder Peder Fjelsted Hoppe, Amtmand over Veile Amt, at anmelde og beviisliggjøre, inden ovenmeldte Tid sin Fordring for min antagne Lavværge Bye- og Herredsskriver Carøe i Veile. Veile den 21. Juni 1848. Julie Hoppe, Som Lavværge: født Hafner. Carøe.
Ribe Stifts Adresseaviser, 1848-06-27
Ligesom flere Frivillige fra Nordslesvig tidligere ere herfra efter deres Ønske dirigerede til Tjeneste ved den danske Armee, saaledes skulde jeg nu, ifølge dertil i Dag modtaget Opfordring fra den commanderende General, herved kundgjøre, at det vaabendygtige Mandskab fra Nordslesvig fra 20 til 40 Aars Alder som ønsker at tage Tjeneste blandt vore Tropper kan mælde sig hos mig for at modtage fornøden Anviisning. Forsaavidt saadant Mandskab maatte høre under den Deel af den egentlige Udskrivningsmasse, der ikke er bleven indkaldt til Tjeneste eller til Møde for Sessionen bemærkes, at den af dette tilbudne frivillige Tjeneste i Armeen maa komme Mandskabet tilgode i sin Tid, samt at indgaaet Tyendecontract ikke retlig kan hindre Mandskabet i at gribe til Vaaben for at deeltage i Fædrelandets Forsvar.
Ribe Stifts Adresseaviser, 1848-06-27
Ribe Stiftamthuus den 29. Juni 1848. Sponneck.
Ribe Stifts Adresseaviser, 1848-06-30
Ribe.
Ribe Stifts Adresseaviser, 1848-06-30
Avertissements-Tidende. Stifts-Avis og Udgivet af Chr. sal. Hyphoff, redigeret af E. Hyphoff. Fredagen den 30. Junii. No 78.
Ribe Stifts Adresseaviser, 1848-06-30
Udenlandske Efterretninger. Tydskland. J Berlin er endnu en stærk Gjæring, Efter det arninske Ministeriums Fratrædelse dannenedes det camphausenske, som dog snart tog sin Afsked, fordi Hoffet ikke vilde gjøre det bekjendt med General v. Pfuels hemmelige Mission til Petersborg, Et nyt Ministerium blev dernæst dannet af Auerswald; men dette synes ei heller at ville blive gammelt og er maaske allerede opløst. Kongen opholder sig endnu i Potsdam. – Fra Oberschlesien mældes af 18. Juni, at man de første Dage ventede, at Russerne vilde betræde det preussiske Gebeet.
Ribe Stifts Adresseaviser, 1848-06-30
Bremen skal den første Kanonbaad være løben af Stabelen.
Ribe Stifts Adresseaviser, 1848-06-30
Østerrig. Jstedet for Franz Carl, der ei vil forlade sin syge Fader, Keiseren, er dennes Onkel, Erkehertug Johann udnævnt til Regent, hvilket Valg er blevet vel optaget. - Det stadfæster sig, at Prag har kapituleret efter et frygteligt Bombardement.
Ribe Stifts Adresseaviser, 1848-06-30
Efter at Fyrst Windisch-Grätz's Gemalinde under Oprøret var skudt, skal Fyrsten være bleven rasende.
Ribe Stifts Adresseaviser, 1848-06-30
Rusland. J Orel, Tula og Jaroslaw skulle store Jldebrande have anrettet betydelige Ødelæggelser. Navnlig skal 150,000 Pud Hamp være opbrændt. Jlden synes at være opkommen ved Brandstiftelse.
Ribe Stifts Adresseaviser, 1848-06-30
Et Assurance=Kompagni i Petersborg skal være interesseret deri med 500,000 Sølv Rubler.
Ribe Stifts Adresseaviser, 1848-06-30
Indenlandske Efterretninger. Hs. Maj. Kongen agter efter Flypst. om nogle Dage at begive sig over til Hæren. Allerhøistsamme skal ledsages af Hestgarden. Jfølge Veile Avis er Hestgarden allerede ankommen til Kolding d. 24. om Aftenen. Hs. Maj. Kongen har i Tirsdags af sin Privat kasse tilstillet Krigsministeren 1000 Rbd., for at uddeles til vore menige Krigsfanger i Stade og andre Steder. (B. T.)
Ribe Stifts Adresseaviser, 1848-06-30
Da de svenske Tropper den 23. d. nærmede sig Frederiksborg begav Hs. M. Kongen sig paa Vejen henimod Fredensborg, hvor Hs. Majestæt bød Tropperne velkommen omtrent 3/4 Miil fra Byen. Kongen reed nu med sin Stab foran Tropperne indtil deres Ankomst i Frederiksborg. De svenske Tropper, der bleve opstillede i Slotsgaarden, udbragte et "Leve for Kongen, og et for det danske Folk, hvorpaa Hs. Majestæt udbragte et "Leve for vore svenske Brødre. Et Par Timer derefter marscherede Tropperne med Kongen i Spidsen til Frederiksborg Slotshave, hvor en Kollation var forberedt. J Haven var anbragt en Pyramide, hvorfra Dannebrog og det svenske Flag vajede; mange patriotiske Skaaler bleve udbragte og Stemningen var fortræffelig. Anden Dags Morgen Kl. 6 forlode Tropperne Frederiksborg. (B. T.)
Ribe Stifts Adresseaviser, 1848-06-30
Hs. Maj. Enkedronning Marie Sophie Frederikke skal have renonceret paa sit Enkesæde Frederiksberg, Slot, for at det kan blive indrettet til et Jnvalidehospital. (Flp.)
Ribe Stifts Adresseaviser, 1848-06-30
Forfatteren og Komponisten til Sangen "Den tappre Landsoldat, dHrr. Kand, polyt. Faber samt Hr. Musikhandler F. Hornemann ere aller, udnævnte til Riddere af Dannebrogen. (B. T.)At slutte efter nogle Yttringer af Kong Oscar til visse Personer i Helsingborg, skulde man antage, at Udsigterne til en ærefuld Fred for Danmark ikke vare langt borte og at de svenske Troppers Ankomst til Fyen allerede havde gjort god Virkning. Men i vore Tider er det mindre end nogensinde værdt at synge Triumf for man har vundet Spil i sin Haand, og bedre er det, at gjøre en Sag tilgavns eengang forAlle, end siden behøve at lappe paa den til evig Tid.
Ribe Stifts Adresseaviser, 1848-06-30
(Øresundsposten.) Flopst. vil vide, at de svenske Tropper nu snart ville støde til den danske Hær.
Ribe Stifts Adresseaviser, 1848-06-30
Fra Svendborg skrives i Aarh. Av. under 22. ds. J Tirsdags holdt de 2 svenske Garderegimenter Parade ved Hovedkvarteret Hvedholm for den svenske kommanderende General en chef Løvenhjelm. Generalen holdt en Tale til Tropperne, hvori han yttrede: at han holdt sig forvisset om, at de vilde vide at hævde den svenske Nations Hæder ved at værne om deres Banners Ære i Danmarks retfærdige Kamp, hvortil de nu vare kaldede.
Ribe Stifts Adresseaviser, 1848-06-30
En Jndsender i Fædrel." opfordrer Officererne i den danske Armee til at andrage paa at maatte forskaanes for at tituleres med von", en Titulatur som skriver sig fra den Tid da Tydskerne herskede, ikke blot i Slesvig, men ogsaa i Danmark, i vore Kongers Raad og i befalingen af vor Hær, der længe lød tydsk Kommando og tydsk Justits."
Ribe Stifts Adresseaviser, 1848-06-30
Den kongl. Kommissarius ved den jydske Stænderforsamling havde forleden Dag kommuniceret denne, at han fra Krigsministeren havde modtaget en Skrivelse angaaende de danske Armeekorpsers Stilling i den nordlige Deel af Slesvig og paa Als, samt angaaende de Forholdsregler, der ere trufne til at sikkre Jylland mod en fremtidig Okkupation. (St. Td.)
Ribe Stifts Adresseaviser, 1848-06-30
Jfølge modtagne Efterretninger fra Viborg er i Sagen angaaende Kreditbeviser og Krigsskatten Komitteens Jnstillinger antagne, og næsten alle stillede Amendements forkastede. Til Kontrolkomittee i Anledning af Kreditbevisers Udstedelse ere blevne udnævnte Etatsraad Bruun, Kancelliraad Jngerslev og Propr. Nyholm. (B. T.)
Ribe Stifts Adresseaviser, 1848-06-30
Nørrejyllands Stænderforsamling sluttedes i Fredags Eftermiddag. J Anledning heraf holdt den kgl. Kommissarius, Grev Sponneck, en Tale, hvori der blandt Andet forekom Følgende: "Det stænderske Grundlag til Danmarks fremtidige Rigsforfatning er lagt - under truende ydre Anspicier, men under en indre Enighed mellem Konge og Folk og i Folket, som længe ikke har været kjendt her, og hvortil intet Land i Europa for Tiden kan opvise Mage. Grundlaget er lagt, er vel lagt; til Fuldførelsen give den Almægtige sin Velsignelse. – – J en tung Time samledes vi, med et tungt Sind skilles vi. Jilsomt lukke vi Fortidens Bog, og vende os mod Fremtiden. Hvad skal denne bringe? Skulle Sandhed og Ret kun gjelde mellem Mand og Mand, og ikke mellem Europas Stater, Skal Danmark ligge under i ulige Kamp og nødsages til at opgive sine helligste Rettigheder, eller skal det luttret og styrket udgaae af Faren, See det er Tvivlen, som omspænder hvert et Bryst; og det er den, som tynger, den, der trænger alle andre Følelser tilside! Og dog, – vi tabe ikke Modet, vi tillade Jngen i vor Kreds at tabe det. Historiens Genius synes at have forbeholdt Danmark en vigtig Rolle i det europæiske Folkedrama, for hvilket Tæppet nys er oprullet. Vi miskjende ei Opgaven, vi fatte dens Storhed, men ligge ikke under for den, saasandt som det for os Alle staaer klart, at det danske Folk har Evne som Villie til ikke at forsage, naar det kraftigt ledes. (Ah. Av.) Gjennemmarschen igjennem Hamborg og Altona af oldenborgske og meklenborgske Tropper vedbliver, ogsaa endeel Artilleri af disse Korps har passeret Altona. (B. T.)
Ribe Stifts Adresseaviser, 1848-06-30
Fra Apenrade er indtruffet Deputerede hos General Wrangel for at udtale deres Frygt for, at Gadernes Barrikadering og befæstelse vilde udsætte Byen for et Bombardement fra Søsiden. Wrangel trøstede dem med, at det snart vilde faae Ende. – Preusserne staae ved Bommerlund, og have anlagt Forskandsninger ved Bau; Preusserne vente ogsaa nogen Forstærkning. Ogsaa i den ulovlige rendsborgske Stænderforsamling har man beskjeftiget sig med Marinen, og nedsat en Komittee i denne Anledning. Tiede manns Andragende om Oprettelsen af en slesvigholsteensk Bank blev forkastet, hvorimod hans Andragende om et velorganiseret Krigsministerium fandt Bifald, og har man desangaaende nedsat en Komittee. Regeringens Forslag at dække Finantsernes Under ballance bestaaer i en Jndkomstskat og i 1 pCt. Afgivt af Grundeiendomme og Panteforskrivninger. Jndkomstskatten har man ansat til 4 pCt., og har man tillige til Hensigt at kreere Sedler til et Beløb af 4 Mill. Rbd. (B. T.)